Pote revandikasyon fondamantal mas popilè yo nan kad lit anti-lavalas la
Ekri jou madi 23 Desanm 2003
Pozisyon Batay Ouvriye
Vreman vre, sou tè grandon, nan izin boujwa, nan Afè Sosyal, nan Lajistis, se toujou kont lit Pèp la k ap revandike dwa l, pouvwa sa a toujou YE ! Tout sou kote nou tou, nan tout egzaksyon yo fè sou malere nan katye, sou ti machann, sou chofè, sou sosyetè koperativ, sou elèv lekòl, etidyan inivèsite, sou travayè laprès, tout kote, endistenkteman, se toujou menm kout bwa a : kraze lit revandikatif yo, tenyen pawòl la! E, pou lite kont enterè ouvriye, ti peyizan, travayè tout kalite, mas popilè yo an jeneral, represyon l toujou dènye wotè, san gade dèyè. Se pa jodi n ap denonse sa !
Men, sou yon lòt bò, nan diferan klas, kategori ak sektè k ap pwoteste yo, si nou baze nou sou enterè reyèl pèp la, gen bon mas ak move mas. Se pa anpil regwoupman oswa endividi ki pòte enterè laj mas popilè yo tout bon. E nou ka menm di kare bare : anpil kont enterè mas yo. Se sa ki rann sitiyasyon a konplèks e konplike.
Nou menm, nan BATAY OUVRIYE, nou konnen trè byen boujwazi ayisyen an e kouman vre nati l siyen anti-travayè, anti-pèp. Sa ki pase nan faktori, izin, etablisman, atelye, biznis, gwo kou pitiÂ… se nou menm ouvriye, travayè tout kalite, ki konnen l ! Se nou menm ki konnen kalite mepri, imilyasyon, dominasyon, represyon yo bay travayè ayisyen, pou layite yon esplwatasyon san limit yo vle tabli nan peyi a, nan bon jan antant de klas ak miltinasyonal enpèyalis yo. Menm jan an tou, diferan reprezantan klas sa a (politisyen ak entelektyèl boujwa), se toujou denonse y ap denonse pwotestasyon, arè travay, grèv, mobilizasyon tout kalite k ap revandike dwa demokratik travayè, sou pretèks se « dezòd » k ap fè « peyi » a pèdi lajan !
Nou konnen tou nan ki degre se pwòp rejim Lavalas la ki te toujou garanti klas sa yo yon ENPINITE total kapital nan ekzaksyon ak krim li konn ap fè sou ouvriye yo, ti peyizan, travayè yo an jeneral. Nou toujou denonse e lite kont enpinite sa a ansanm ak alyans politik ak ekonomik ki soutni l la. Kounye a, si boujwa yo ap konbat Lavalas, se paske pouvwa sa a, poutèt enkapasite kronik li ak kontradiksyon akayik pa l, pa pèmèt li ni administre Leta a ni konstwi klèman ejemoni klas sa a bezwen nan peyi a dekwa pou li ka blayi yon esplwatasyon san limit. Anfen, si yo rive jouk blije parèt tèt yo pèsonèlman, se presizeman nan kad kriz reprezantativite klas dominan yo sa chita. Nou mansyone kriz reprezantativite sa a plizyè fwa.
2.) Se boujwa Lavalas ye tou e se ak pi gwo monopolis yo li an afè. Sèlman se pa yo ki parèt aklè.
3.) Se pi gwo kowonpi (nan Leta, nan dwòg, nan kontrebannÂ…, nan eskandal diri, tòl, koperativÂ…).
8.) Anfen, Lavalas se pi gwo machann peyi ! kote ni dlo, ni lè, ni fwontyè, ni yon seri zòn Â…franch, pa nan men ni sou kontwòl otorite lokal yo ankò, men swa nan men gouvènman ameriken, swa anba kontwòl estrik boujwa ak lame dominiken.
Kidonk, nou di l e nou repete l : LAVALAS AK LOPOZISYON BOUJWA A, SE 2 Bà’ BOUNDA POURI NAN YON MENM KANSON CHIRE !
Nan mouvman jeneral pwotestasyon kont Lavalas la, ki fondamantalman e pwofondeman jis, erezman gen dòt nivo k ap parèt e kòmanse kite anprent yo nan lit la. Malgre tantativ rekiperasyon Lopozisyon boujwa a, piti piti, nivo sa a ap defini tèt li. Fòk li pwofonde nan demach konsyan sa a e pase nan yon etap pi sere pou, nan kad mobilizasyon anti-Lavalas la menm, mete an kesyon e rive kontrekare klèman oryantasyon boujwa a (ki, li menm, enkli non sèlman yon swadizan « eta de dwa » ki derefize menm nonmen, ale wè atake enpinite patwon yo, men, anplis, jan nou konnen l trè byen, tou deja defini tèt li kòm totalman depandan de enpèyalis ekonomik la). à’ganizasyon oswa endividi ki kanpe sou bò enterè reyèl mas popilè yo dwe pòte, nan kad lit la menm, revandikasyon fondamantal mas popilè yo : ouvriye, ti peyizan, travayè tout kalite, chomè, elèv ak etidyan malere, tout pwogresis konsekan, egal: KAN PàˆP la e, piti piti, konstwi otonomi yo, toujou anba direksyon enterè popilè yo tout bon vre.
Jounen jodi, klas dominan yo vle konfonn enterè reyèl mas popilè yo anba zèsèl yo nan yon kesyon « demokrasi » inikman teknik, abstrè e flou. Ki fè, menm lè Lavalas prèt fèmen espas devlopman lit demokratik yo nèt, fòk nou byen konsyan tout enterè ki vle relouvri l pa menm. E menm genyen ki kontrè ANPIL ak pa nou yo. Fòk nou kenbe kont de esperyans nou te fè ant 1986 ak 1990, kote mas popilè yo te rive grandman anbrigade anba direksyon boujwazi a ak reprezantan l ki te limite e detounen mobilizasyon an.
Se sa k fè n ap repete l, san nou pa janm bouke : Nan mouvman jeneral lit sa a, ki fondamantalman gen baz konkrè pou li egziste e devlope l piplis, fòk mas popilè yo e diferan nivo òganizasyon l yo devlope otonomi konkrè yo e rive pran inisyativ pwòp pa yo, kote enterè popilè yo, enterè travayè yo, klèman defini tou.
Se nan lamezi, nan kad e nan devlopman lit la menm, n ap ka rive òganize nou yon mannyè otonòm, n ap ka rive Fà’ME E KONSOLIDE YON KAN K AP KA DEFANN ENTERàˆ NOU TOUT BON E KANPE ANFAS TOUT SA K AP VINI !
ABA LAVALAS PIYAJàˆ, SANGINàˆ, SANMANMAN !
ABA LESPLWATASYON TOUT PLIM TOUT PLIMAY !
VIV à’GANIZASYON AK MOBILIZASYON OTONà’M KAN PàˆP LA
POU Pà’TE E DEFANN ENTERàˆ PA L TOUT BON
AK TRAVAYàˆ YO Kà’M POTO MITAN ANBA DIREKSYON KLAS OUVRIYàˆ A !